Porta do Sol de Vigo

A **porta do Sol** é unha praza situada na cidade de Vigo. Recibe ese nome por estar localizada nunha das sete portas de entrada á antiga cidade amurallada, concretamenta á orientada cara o nacemento do Sol.

A porta do Sol é unha praza peonil, lixeiramente inclinada cara o leste, e que comunica coa praza da Constitución, a praza da Princesa e as rúas Príncipe, Policarpo Sanz, Elduayen, Doutor Cadaval, Segunda República e Carral.

A praza é un lugar icónico da cidade. Foi testemuña de grandes acontecementos de interese que tiveron lugar en Vigo, como a inauguración do alumeado de gas en 1789 ou as sepulturas de Ricardo Mella e Xosé García Barbón. Na praza tamén se proclamou na cidade a Segunda República. É lugar de celebración de actos e concertos. Nela celébrase anualmente o acto de inauguración do alumeado de Nadal.

A porta do Sol é considerada o quilómetro cero da cidade.

## Historia
[miniatura|Plano da cidade en 1856 de [Francisco Coello de Portugal y Quesada|Francisco Coello, onde se pode observar a muralla.]]
A porta do Sol recibe dito nome por ser o lugar onde se localizaba unha das sete entradas ou "portas" da cidade, cando esta permanecía amurallada antes do seu derribamento definitivo en 1862. O nome de "porta do Sol" vén da orientación de dita entrada cara o leste, onde nacía o Sol. 

O recinto amurallado foi construído no ano 1656 e financiado pola cidadanía viguesa e o rei Filipe IV. A muralla contaba con sete portas de entrada distribuídas por toda a muralla.

### Primeira remodelación
A finais do século XIX, realizouse unha primeira remodelación coa creación dun novo vial que conectase a porta do Sol co paseo de Afonso sen ter que arrodear a praza da Constitución anexa. Así, esta actuación permitiu converter unha rúa nun conato da praza que é na actualidade. Dita actuación foi liderada polo alcalde que daquela gobernaba a cidade, Manuel Bárcena Franco.

### O Sereo
A escultura do Sereo é unha figura antropomorfa do escultor cambadés Francisco Leiro no ano 1991. Eríxese no centro da praza e ten unha altura de 11 metros. O nome que o autor lle puxo a obra é *Home Peixe*. É unha escultura que está influenciada polo León de San Marcos de Venecia.

### Segunda remodelación
Unha segunda remodelación máis contemporánea permitiu a practicamente completa peonalización da praza. Dita actuación aínda está a completarse, e inclúe un túnel que comunica a rúa de Policarpo Sanz con Torrecedeira.
[miniatura|Edificio Simeón e escultura do [O Sereo|Sereo.]] 
## Edificios singulares 
*Edificio El Moderno
*Edificio Pardo Labarta
*Edificio Simeón, un dos principais baluartes do modernismo vigués e influenciado pola arquitectura do francés Gustave Eiffel. O arquitecto do edificio é Michel Pacewicz.
* O Sereo, escultura do galego Francisco Leiro.
* Edificio Banco de Vigo, que posteriormente pertenceu ao Banco Pastor e ao Santander. Construído no ano 1923 e deseñado por Manuel Gómez Román.

## Galería de imaxes

Ficheiro:Sireno. Puerta del Sol. Vigo - panoramio.jpg|Escultura do Sereo erixíndose sobre o ceo de Vigo.
Ficheiro:Vigo - Porta do Sol 1.jpg|Porta do Sol. Aspecto previo á peonalización.
Ficheiro:Vigo - Porta do Sol 2.jpg
Ficheiro:Vigo 06, 01-11a (Porta do Sol).jpg
Ficheiro:'El Sireno' sculpture, Porta do Sol, Vigo, Galicia (PPL1-Corrected) julesvernex2.jpg
Ficheiro:Vigo, rúa Príncipe dende a Porta do Sol.JPG|A porta do Sol é unha das dúas entradas á rúa do Príncipe, o principal centro comercial aberto da cidade.
Ficheiro:Porta do Sol, placa.jpg
Ficheiro:´El Sireno´ (male mermaid), sculpture by Francisco Leiro, intersection of Praza Porta do Sol - Rúa Doctor Cadaval - Rúa Policarpo Sanz (panoramic). Vigo, Galicia, Spain,Southwestern Europe.jpg
Ficheiro:Interior Árbol de Navidad -- 2014 -- Puerta del Sol, Vigo, España.JPG|Na praza faise o acto de acendido de luces do Nadal e instálase a tradicional árbore de luces.

## Notas
## Véxase tamén 
### Bibliografía 
* 

### Outros artigos 
* O Sereo
* Francisco Leiro